**หลักเกณฑ์การให้ทุนสนับสนุนโครงการวิจัยและนวัตกรรมเพื่อถ่ายทอดเทคโนโลยีชุมชนสู่ฐานราก**

**ประจำปีงบประมาณ พ.ศ. 2559**

**เครือข่ายอุดมศึกษาภาคตะวันออกเฉียงเหนือตอนล่าง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**คุณสมบัติของผู้ของผู้เสนอขอรับทุน**

1. ไม่เป็นกรรมการ หรืออนุกรรมการดำเนินงานของเครือข่ายอุดมศึกษาภาคตะวันออกเฉียงเหนือตอนล่าง
2. หัวหน้าโครงการต้องสังกัดสถาบันอุดมศึกษาในเครือข่ายอุดมศึกษาภาคตะวันออกเฉียงเหนือตอนล่างเท่านั้น
3. หัวหน้าโครงการต้องมีคุณสมบัติตรงตามสาขาที่เสนอขอรับทุน
4. ต้องไม่เป็นผู้ค้างส่งรายงานฉบับสมบูรณ์ทุนวิจัยของ สกอ.

**ลักษณะของโครงการที่จะให้การสนับสนุน**

1. โครงการวิจัยต้องมีนักวิจัยต่างสถาบันเข้าร่วมโครงการไม่น้อยกว่า 2 สถาบัน
2. โครงการวิจัยต้องเป็นประเด็นความต้องการของชุมชนในแต่ละพื้นที่ โดยกำหนดโจทย์ปัญหา-โจทย์วิจัยที่มาจากความต้องการของชุมชน เสริมสร้างกระบวนการวิจัย การประเมินผลการวิจัย และผลงานวิจัยที่ตอบสนองต่อการใช้ประโยชน์ในการพัฒนาเศรษฐกิจชุมชนฐานรากอย่างแท้จริง
3. เป็นโครงการที่มีองค์ความรู้หรือเทคโนโลยีที่สามารถประยุกต์ใช้หรือปรับปรุงให้เหมาะสมกับการใช้ประโยชน์ โดยกระบวนการวิจัยเชิงปฏิบัติการแบบมีส่วนร่วมของกลุ่มเป้าหมาย
4. เป็นโครงการที่สอดคล้องและเชื่อมโยงกับยุทธศาสตร์การพัฒนาจังหวัดหรือกลุ่มจังหวัด
5. มีเป้าหมายของโครงการที่ชัดเจน เช่น ลดรายจ่าย เพิ่มรายได้ หรือขยายโอกาสอื่นๆ ที่แสดงว่ากลุ่มเป้าหมายได้รับประโยชน์จากโครงการวิจัยดังกล่าวจริง
6. มีงบประมาณสมทบหรือปัจจัยสนับสนุนในรูปแบบอื่นจากหน่วยงาน/องค์กรที่ได้รับประโยชน์ เช่น จังหวัด องค์กรปกครองส่วนท้องถิ่น สถาบันการศึกษา หน่วยงาน หรือองค์กรชุมชน เป็นต้น
7. เป็นโครงการที่สามารถดำเนินการแล้วเสร็จภายใน 10 เดือน

**กรอบประเด็นการวิจัยที่จะให้การสนับสนุน**

1. ด้านการเกษตร ความมั่นคงทางด้านอาหาร
2. ผลิตภัณฑ์ชุมชน สมุนไพร
3. ทรัพยากรธรรมชาติและสิ่งแวดล้อม
4. การท่องเที่ยว
5. อื่นๆ ที่สอดคล้องและเชื่อมโยงกับยุทธศาสตร์การพัฒนาจังหวัดหรือกลุ่มจังหวัด ซึ่งเป็นประโยชน์และเป็นที่ต้องการของพื้นที่

**งบประมาณสนับสนุน**

1. โครงการวิจัยเดี่ยว ไม่เกินโครงการละ 200,000 บาท

3. โครงการในลักษณะสิ่งประดิษฐ์ หรือนวัตกรรมที่มีผลกระทบทางด้านเศรษฐกิจ ไม่เกินโครงการละ 200,000 บาท